Otonas Tolišius

Otonas Tolišius (, 1890 m. lapkričio 20 d. Skirvytėlėje, Šilutės apskritis – 1967 m. vasario 24 d. Niujorke, JAV) – JAV lietuvių žurnalistas, redaktorius.

 Biografija 
1907 m. išvyko į JAV. Niujorko Kolumbijos universitete studijavo žurnalistiką ir 1916 m. gavo bakalauro laipsnį. Pirmojo pasaulinio karo metu tarnavo JAV kariuomenėje. 1916-1921 m. laikraščio „The Cleveland Press“ reporteris, nuo 1921 m. – redaktorius. 1923-1931 m. „Universal Servise“ korespondentas Berlyne, 1931-1932 m. – „International News Service“ Europos skyriaus vedėjas Londone, 1933-1940 m. – „New York Times“ korespondentų štabo narys Berlyne. 1940 m. naciai ištrėmė iš Berlyno. Nuo 1941 m. „The New York Times“ ir Londono „The Times“ korespondentas Tokijuje. Iki 1964 m. dirbo „New York Times“ redakcijos štabe.  Vasario 16-ąją kasmet vedamuoju paminėdavo Lietuvos nepriklausomybės sukaktį.Aidai.us Apžvalga. - 1967 m. Nr. 4, balandis

 Įvertinimas 
 1939 m. Pulicerio premija už geriausią užsienio korespondento darbą.
 1941 m. Kolumbijos universiteto medalis „Už pasižymėjimą žurnalistikoje“.

 Bibliografija 
 They Wanted War. New York: Reynal and Hitchcock. 1940.
 Tokyo Record. New York: Reynald and Hitchcock. 1943.
 Through Japanese Eyes. New York: Reynald and Hitchcock. 1945.

 Šaltiniai 

Kategorija:JAV redaktoriai
Kategorija:Lietuvos žurnalistai
Kategorija:JAV lietuviai
Kategorija:Pulicerio premijos laureatai